1999.

__NOTOC__
Godina **1999** (**[[Rimski brojevi|MCMXCIX]]**) bila je redovna godina koja počinje u petak po gregorijanskom kalendaru.

* Međunarodna godina starijih osoba

## Događaji

### Januar/Siječanj

* 1. 1. - Euro je uveden za uknjiževne poslove, umjesto ECU-ja, u 11 od 15 zemalja EU (fizički uveden 2002).
* 3. 1. - Brano Miljuš isključen iz SNSD nakon što ga je predsednik RS Nikola Poplašen (SRS) predložio za mandatara.
* 7. 1. - Senat SAD počeo je suđenje u postupku smene (impičment) predsedniku SAD Bilu Klintonu, prvo posle više od 130 godina protiv aktuelnog šefa države. Klinton je bio optužen za krivokletstvo i opstrukciju pravde u aferi sa bivšom pripravnicom u Beloj kući Monikom Levinski.
* 8. 1. - Kosovski rat: OVK otela osam vojnika VJ kod Kosovske Mitrovice (oslobođeni 13. 1. u zamenu za zarobljene gerilce); ubijena tri policajca na putu Suva Reka - Dulje.
* 9. 1. - SFOR ubio Dragana Gagovića, optuženog za ratne zločine - u neredima povređeni pripadnici međunarodne policije u Foči.
* 10. 1. - Debitovala TV serija *[[The Sopranos]]* - šest sezona sa 86 epizoda do 2007, smatraju je jednom od najboljih TV serija svih vremena.
* 11. 1. - U Prištini ubijen Enver Maljoku, gl. urednik Kosovskog informativnog centra, možda usled rivaliteta DSK i UČK.
* 11. 1. - Bülent Ecevit formira manjinsku vladu u Turskoj (ali ostaje do 2002, nakon odličnog izbornog rezultata u aprilu).
* 12. 1. - Izašao debitantski album Britney Spears, *[[...Baby One More Time]]*.
* 15. 1. - Incident u Račku (opština Štimlje) - srpske snage ušle u selo i navodno pogubile 45 Albanaca. Povod za oštar stav prema Srbiji.
* 18. 1. - Vuk Drašković imenovan za potpredsednika savezne vlade, zaduženog za međunarodne odnose (+ tri ministra iz SPO).
* 18. 1. - Vilijam Voker, šef misije OEBS na Kosovu, proglašen personom non grata od strane vlade SRJ (neće biti deportovan).
* 18. 1. - Glavnoj tužiteljki ICTY-a Luiz Arbur nije dozvoljen ulaz na Kosovo iz Skoplja, radi istraživanja Račka, jer nema vizu.
* 20. 1. - Savet bezbednosti UN jednoglasno osudio "masakr nad kosovskim Albancima u selu Račak".
* 21. 1. - Američka Obalska straža zaplenila brod sa 4,75 tona kokaina.
* 22. 1. - Vojislav Mihailović (SPO) novi gradonačelnik Beograda.

* 23. 1. - Otvorena prazna zgrada Jevrejskog muzeja Berlin, postavka od 2001.
* 25. 1. - Potres magnitude 6.0 po Richterovoj ljestvici pogodio je zapadnu Kolumbiju. Poginulo je najmanje 1.000 ljudi.
* 25. 1. - Brano Miljuš nije dobio poverenje Skupštine Republike Srpske za sastav nove vlade.
* 27. 1. - Makedonija i Tajvan uspostavili diplomatske odnose (do 2001).
* 28. 1. - Kofi Anan, generalni sekretar UN, izjavio je u Briselu na sastanku sa zvaničnicima NATO da je na Kosovu moguća i upotreba vojne sile »ukoliko se ona pokaže kao suštinska za postizanje političkog rešenja«, da međunarodna zajednica mora uzeti u obzir "lekcije iz Bosne" i da je pitanje državnog suvereniteta ne sme odvratiti od intervencije kako bi se sprečio veći užas.
* 29. 1. - Kontakt grupa poziva obe strane kosovskog konflikta da se do 6. 2. sastanu u Rambujeu.
* 29. 1. - Masakr u Rogovu: nakon ubistva policajca ubijena 24 Albanca.
* 29. 1. - U Hrvatskoj smjenjen Markica Rebić, zamjenik min. obr.; prihvaćena ostavka Miroslava Šeparovića, ravnatelja HIS.
* januar? - Miroslav Kutle proglasio bankrot "Dione".

### Februar/Veljača

* 1. 2. - Nada Šakić, optužena za ratne zločine tokom II svetskog rata, oslobođena zbog nedostatka dokaza.
* 2. 2. - Hugo Chavez preuzima dužnost predsjednika Venezuele (do 2013). Kreće u ustavnu reformu (novi ustav usvojen u decembru), kasnije ovog meseca pokrenut Plan Bolívar 2000, aktivnosti vojske na pomaganju stanovnicima (do 2002, → Bolivarske misije).
* 4. 2. - Nenaoružani zapadnoafrički imigrant Amadou Diallo ubijen od strane policije u New Yorku, što izaziva rasne nerede u gradu.
* 4. 2. - Izbačeno 50 studenata iz zgrade Filološkog fakulteta u Beogradu, sutradan prekid svih aktivnosti u znak protesta (protesti traju jer je dekan Radmilo Marojević otpustio osmoro profesora).
* 6. 2. - Pregovori u Rambujeu između Srbije i kosovskih Albanaca o zaustavljanju sukoba na Kosovu i Metohiji.
* 7. 2. - Kralj Husein od Jordana umire i nasljeđuje ga njegov sin Abdulah.
* 9. 2. - Policajac ranjen u eksploziji automobila u Travniku.
* 11. 2. - Pluton, tada *planet* s nepravilnom orbitom, ponovno je postao deveti planet Sunčevog sustava nakon što je 20 godina bio bliži Suncu od Neptuna.
* 11. 2. - Predsednik Srbije Milan Milutinović stigao u Rambuje.
* 11. 2. - Kompanija *ICN-Farmaceuticals* podnela Federalnom sudu SAD tužbu protiv SRJ, zbog podržavljenja kompanije "ICN-Jugoslavija".
* 12. 2. - Bill Clinton izbegao opoziv, jer u Senatu nema dvotrećinske većine za to.
* 15. 2. - Kurdski lider Abdullah Öcalan uhvaćen u Keniji i prebačen u Tursku.
* 16. 2. - Šest auto-bombi eksplodira u Taškentu, jedna je izgleda bila namenjena predsedniku Uzbekistana Islamu Karimovu - vlada optužuje islamiste.
* 19. 2. - Komanda nad oružanim snagama u BiH prenesena na Predsedništvo.
* 19. 2. - Slobodan Milošević odbija da se sastane sa Kristoferom Hilom, izjavljuje da "nećemo dati Kosmet ni po cenu bombardovanja".
* 19. 2. - Crnogorska vlada izjavljuje da treba "sprečiti upotrebu teritorije Crne Gore u eventualnom sukobu sa medjunarodnom zajednicom" - burne reakcije saveznih vlasti.
* 19. 2. - Šiitski klerik Muhammad-Sadiq al-Sadr ubijen u Nadžafu sa dvojicom sinova, za šta je osumnjičen Sadam Husein. Protesti i nasilje, "intifada", u više iračkih gradova traju do aprila.
* 20. 2. - Pregovori u Rambujeu produženi do 23. 2. - od SRJ se traži da prihvati dolazak NATO na Kosovo, a od kosovskih Albanaca razoružanje OVK; u pokrajini su borbe.
* 20. 2. - Stejt Department upozorava američke građane da ne putuju u BiH, naročito RS, zbog mogućnosti NATO intervencije.
* 22. 2. - Zajednička deklaracija vlada Makedonije i Bugarske o dobrosusedskim odnosima
* 23. 2. - Pregovori u Rambujeu završeni bez sporazuma, nastavak razgovora 15. marta - kosovska strana  načelno prihvata ono o čemu se razgovaralo, dobija dve nedelje za konsultacije.
* 23. 2. - Selo Galtür na zapadu Austrije pogođeno lavinom, poginula 31 osoba.
* 23. 2. - Eminem izdao album *[[The Slim Shady LP]]* (singl *My Name Is* prošlog meseca).
* 24. 2. - U dva kamiona kod Brčkog pronađeno teško naoružanje, zatim otkriveno i skladište kod Bijeljine.
* 27. 2. - OVK imenovala svog šefa političkog direktorata Hašima Tačija za mandatara privremene vlade.
* 28. 2. - U Gajrama kod Kačanika u napadu OVK poginuo komandir kačaničke policijske stanice.
* 28. 2. - Kraj misije UNPREDEP u Makedoniji jer je NR Kina stavila veto na njeno produženje zbog makedonskog priznanja Tajvana.

### Mart/Ožujak
* 1. 3. - Posle sto dana završen protest na Filološkom fakultetu u Beogradu, vraćeni smenjeni profesori.
* 1. 3. - Na snazi je Otavska konvencija, o zabrani protivpešadijskih mina.
* 2. 3. - Adem Demaći daje ostavku na mesto političkog predstavnika OVK, smatra da sporazum iz Rambujea ne bi garantovao nezavisnost Kosova.
* 5. 3. - OHR (Carlos Westendorp) smenio Nikolu Poplašena (SRS RS) s položaja predsednika RS.

* 5. 3. - Na osnovu međunarodne arbitraže Brčko proglašeno za neutralan distrikt, van Federacije i RS. Vlada RS (Milorad Dodik) daje ostavku (povlači je desetak dana kasnije).
* 6. 3. - Ta Mok, zvani Kasapin, poslednji je komandant Crvenih Kmera uhvaćen u Kambodži.
* 7. 3. - Skupština RS se izjasnila protiv smene Poplašena i odluke o Brčko distrikta.
* 9. 3. - MUP Srbije raspisao poternice za nekim pripadnicima OVK, uključujući pregovarače Hašima Tačija, Jakupa Krasnićija i Ram Buju.
* 10. 3. - Ričard Holbruk i Kris Hil razgovaraju 10 sati sa Miloševićem, koji ne pristaje na ulazak NATO-a.
* 12. 3. - Višegradska grupa, Češka, Mađarska, i Poljska, postaje dio NATO - ne računajući Istočnu Njemačku 1990, ovo je prvo proširenje na prostor bivšeg Varšavskog pakta.
* 15. 3. - Dinko Šakić se na suđenju u Zagrebu izjašnjava da nije kriv.
* 15. 3. - Santerova komisija EU dala ostavku zbog optužbi za korupciju.
* 16. 3. - Jozo Leutar, zamenik federalnog ministra U.P., fatalno ranjen u eksploziji automobila (umro 28. 3.).
* 16. 3. - Srpski patrijarh Pavle u poseti Zagrebu, razgovara sa kardinalom Bozanićem i predsednikom Tuđmanom.
* 15 - 18. 3. - Druga runda Pregovora u Rambujeu: široka autonomija Kosova, sa koga bi se povukle policija i VJ, predviđen referendum nakon tri godine; 30.000 vojnika NATO na Kosovu, njihov slobodan prolaz i imunitet u celoj SRJ. Albanska delegacija potpisuje sporazum za koji srpska strana kaže da je "nepostojeći".
* 17. 3. - Ruska televizija prikazuje navodni snimak državnog tužioca Jurija Skuratova sa dve prostitutke - smenjen je sledećeg meseca (mogući kompromat, istraživao je finansijske malverzacije osoba bliskih predsedniku Jeljcinu).
* 18. 3. - Mobilni telefon Nokia 3210 - biće ih prodato oko 160 miliona.
* 20. 3. - Verifikaciona misija OEBS napušta Kosovo.
* 21. 3. - 71. dodjela Oscara: najbolji film je *[[Shakespeare in Love]]*, ukupno sedam nagrada od 13 nominacija, *[[Saving Private Ryan]]* pet od 11; najbolji strani film talijanski "Život je lijep", tri nagrade od sedam nominacija.
* 21. 3. - U Prištini ubijena četiri policajca.
* 21. 3. - Bertrand Piccard i Brian Jones obišli svet balonom za 20 dana.
* 22. 3. - Posmatrači OEBS-a napuštaju Kosovo.

* 24. mart - 10. jun - **[[NATO bombardovanje SRJ]]** (*Operation Allied Force* - Operacija Saveznička sila), počinje uveče 24. marta.
* 24. 3. - 39 ljudi poginulo je u požaru u Tunelu Mont Blanc, nakon čega je taj tunel bio zatvoren gotovo tri godine.
* 25. 3. - Masakr u Velikoj Kruši - ubijeno nekoliko desetina albanskih muškaraca.
* 25. 3. do kraja meseca - Prema optužnici ICTY-ja, srpske snage granatirale sela u opštinama Srbica, Orahovac, Prizren, navodno počinile zločine u Ćirezu, Izbici, Beloj Crkvi i Maloj Kruši; navodno ubile 20 Albanaca u selu Padalište kod Istoka; proteruju Albance iz okoline Peći, iz grada Prizrena, okoline Dečana.
* 26. 3. - Masakr u Suvoj Reci - 48 mrtvih iz porodice Beriša, tela prevezena u Batajnicu.
* 26. 3. - Dva MiG-a 29 oborena iznad BiH, u blizini Ugljevika poginuo Zoran Radosavljević.
* 26. 3. - Protesti i neredi u Banjaluci.
* 27. 3. - Jugoslovenska PVO oborila *stealth* avion F-117 kod Buđanovaca.
* 29. 3. - Njujorški burzovni indeks Dow Jones Industrial Average prvi put završava dan preko 10.000.
* 31. 3. - Blizu makedonske granice zarobljena trojica američkih vojnika (pušteni 2. maja nakon misije Jesseja Jacksona).
* 31. 3. - U SAD prikazan *[[Matrix]]*, uticajni naučnofantastični film.
* mart-maj - Prema optužnici ICTY-ja, proterivanja Albanaca iz okoline Kosovske Mitrovice, Uroševca, Đakovice, Prištine, Kačanika i Vučitrna, uz navodna maltretiranja, ubistva, uništavanja imovine i dokumenata.

### April/Travanj

* 1. 4. - Srušen stari Varadinski most u Novom Sadu - pojačanje NATO bombardovanja.
* 1. 4. -  Nunavut, domovina Inuita, postao je treći kanadski savezni teritorij odvojivši se od Sjeverozapadnih teritorija - dva milijuna četvornih kilometara sa oko 26.000 stanovnika.
* 2/3. 4. - Avioni Nato-a bombardirali centar Beograda, prvi put od početka zračnih napada na ciljeve u SR Jugoslaviji 24. marta. Pogođene zgrade republičkog i saveznog MUP-a.
* 3. 4. - SFOR minirao prugu Beograd-Bar u Štrpcima, RS, BiH.
* 3. 4. - Vlasti u Beogradu preuzele nezavisni radio B92 (od avgusta radi B2-92).
* 5. 4. - UN tvrde da je 490.000 ljudi napustilo Kosovo, od čega 388.000 u proteklih 13 dana (do kraja meseca se pominje 600.000 izbeglica, odn. 800.000 u junu i 500.000 interno raseljenih).
* 5. 4. - Dvojica Libijaca izručena Škotskoj radi suđenja u Holandiji zbog obaranja aviona iznad Lokerbija. UN suspendovale sankcije Libiji.
* 9. 4. - Početak Bitke na Košarama, kod istoimene karaule. OVK uz podršku NATO-a uspela da potisne VJ na drugu liniju. U kasnijim borbama, sve do 10.6., VJ uglavnom vratila izgubljene položaje. Poginulo oko 60 vojnika VJ i 150 iz OVK.
* 9. 4. - Predsjednik Nigera Ibrahim Baré Maïnassara ubijen prilikom državnog udara.
* 11. 4. - U Beogradu ubijen novinar i vlasnik dnevnog lista "Nedeljni telegraf", Slavko Ćuruvija.
* 12. 4. - NATO pogodio voz na mostu u Grdeličkoj klisuri, poginulo 14 civila.
* 12. 4. - Skupština SRJ donela odluku o pristupanju Savezu Rusije i Belorusije.
* 12. 4. - U Hagu počelo suđenje Dariju Kordiću i Mariju Čerkezu.
* 14. 4. - NATO pogodio albanske izbeglice kod Đakovice - 73 poginula.
* 15. 4. - Pogođene Azotara i Petrohemija u Pančevu, u vazduh ispuštena velika količina kancerogenog vinilhlorid monomera.
* 15. 4. - Abdelaziz Bouteflika je s podrškom vojske izabran za predsednika Alžira (do 2019). 
* april - Ujedinjene nacije izveštavaju da je 850.000 ljudi, uglavnom Albanaca, proterano iz svojih domova na Kosovu.
* 16. 4. - Srušen most na Dunavu između Kovina i Smedereva.
* 18. 4. - U Kaluđerskom lazu kod Rožaja ubijeno šestoro Albanaca.

* 19. 4. - Nemački Bundestag drži prvo zasedanje u berlinskoj zgradi Reichstaga.
* 20. 4. - Masakr u Columbineu, prilikom koga dva tinejdžera ubijaju 13 osoba u srednjoj školi prije nego što će ubiti sebe.
* 21. 4. - Bombardovan Poslovni centar Ušće ("CK") i izbegličko naselje u Surdulici.
* 22. 4. - Pogođena rezidencija predsednika SRJ na Dedinju.
* 23. 4. - NATO avioni gađali zgradu Radio-televizije Srbije u centru Beograda. Poginulo šesnaest radnika televizije. Srušen Žeželjev most u Novom Sadu.
* 25. 4. - Hiljade pristalica pokreta Falun Gong se okuplja u Pekingu - pokret je ubrzo zabranjen i proglašen za državnog neprijatelja.
* 26. 4. - Popularna BBC-jeva voditeljica Jill Dando ubijena na londonskoj ulici, za šta neki komentatori sumnjiče Arkana (osuđen je jedan seksualni prestupnik ali oslobođen).
* 27. 4. - U NATO-ovom napadu na Surdulicu pogođeni i civili - 20 mrtvih, među njima i deca.
* 27. 4. - Iz mora kod Vele Orjule izronjena antička statua, nazvana Hrvatski Apoksiomen - izložena 2006. nakon brižne restauracije.
* 27. 4. - Abdelaziz Buteflika je novi predsednik Alžira (do 2019).
* 28. 4. - Vuk Drašković smenjen s mesta potpredsednika savezne vlade.
* 29/30. 4. - U Beogradu gađani Generalštab VJ, MUP Srbije i Avalski toranj; oko 05:30 se osetio zemljotres (epicentar Maljen).
* 30. 4. - Kambodža se pridružila ASEAN-u.

### Maj/Svibanj
* 1. 5. - NATO pogodio autobus na mostu kod Lužana, severno od Prištine - 39 mrtvih.
* 1. 5. - Rakete pale na Vardarsku ulicu (Vračar) u Beogradu (ili 30.4.?).

* 1. 5. - Prva epizoda *[[SpongeBob SquarePants]]*, redovno od jula.
* 1. 5. - Na snazi je Amsterdamski ugovor, izmena Mastrihtskog: neke nacionalne ovlasti su prenijete na Europski parlament, uveden je Visoki predstavnik Unije za spoljne poslove i sigurnosnu politiku (prvi je Jürgen Trumpf, od oktobra Javier Solana).
* 2. 5. - Nedaleko od Šapca oboren F-16 kojim je pilotirao David L. Goldfein, budući načelnik štaba USAF.
* 2/3. 5. - Grafitne bombe bačene na termoelektrane u Obrenovcu i Kostolcu - raspad elektroenergetskog sistema u Srbiji, mnogi gradovi ostaju i bez vode.
* 3. 5. - Tornado kategorije F5 pogodio je Oklahoma City ubivši 38 ljudi. To je bio najjači tornado ikad.
* 3. 5. - Kasetne bombe na autobus kod Peći, razorena zgrada RTV Novi Sad.
* 4. 5. - Bombardovana zgrada RTS u Novom Sadu, u vazdušnoj bici iznad Valjeva poginuo potpuk. Milenko Pavlović (na avionu MiG 29).
* 5. 5. - Objavljen prvi svezak Hrvatske enciklopedije (LZMK).
* 6. 5. - Devolucija Ujedinjenog Kraljevstva: Održani prvi regionalni izbori za Škotski parlament i Nacionalnu skupštinu za Wales, a na kojima pobjeđuje Laburistička stranka.
* 7. 5. - NATO-ov zrakoplov bombardirao kinesko veleposlanstvo u Beogradu. Poginula su tri službenika, a ranjeno ih je 20. Objašnjeno greškom u kartama, u Kini protesti. Gađan i kompleks zgrada saveznih i republičkih ministarstava.
* 7. 5. - Avioni NATO zasuli centar Niša klaster bombama i ubili 14 osoba (cilj je bio aerodrom). Ovaj zločin jedan je od najtežih koji je počinjen tokom bombardovanja Jugoslavije.
* 7. 5. - Porota proglašava Warner Bros. i produkciju emisije *[[The Jenny Jones Show]]* odgovornom za smrt Scotta Amedurea, koji je u jednoj epizodi razotkriven kao "tajni obožavatelj" svog ubice Jonathana Schmitza.
* 12. 5. - Prvi sastanak Škotskog parlamenta (Parlament Škotske bio raspušten na neodređeno 1707); ovlašćenja zvanično preneta 1. 7..
* 12. 5. - Ruski predsednik Jeljcin smenio premijera Primakova, postavljen Sergej Stepašin (do avgusta).
* 14. 5. - NATO pogodio dva konvoja albanskih izbeglica kod Koriše - oko 100 mrtvih.
* 14. 5. - Masakr u Ćuški kod Peći - ubijena 44 albanska muškarca u rodnom selu Agima Čekua.
* maj - British American Tobacco kupio Tvornicu duhana Zadar, koju je htjela i Rovinjska tvornica.
* 17. 5. - Vanredni izbori u Izraelu: Ehud Barak izabran za premijera, umesto Netanjahua (do 2001).
* 19. i 21. 5. - NATO pogodio zatvor Dubrava na Kosovu (opština Istok), poginulo nekoliko desetina zatvorenika.
* 19. 5. - U SAD premijerno prikazan *[[Star Wars Episode I: The Phantom Menace]]*, koji postaje najgledaniji film iz serijala *[[Star Wars]]*.
* 20. 5. - Pogođena bolnica "Dragiša Mišović" u Beogradu - poginula 3 pacijenta i 7 vojnika
* 22. 5. - Prema optužnici ICTY-ja, srpski stražari pucali na zatvorenike u zatvoru Dubrava.
* 22. 5. - Onesposobljena TE Kolubara, povređeno 12 radnika.
* 23-24. 5. - Bombardovane termocentrale i trafo-stanice u Srbiji, 70% potrošača ostaje bez struje.
* 26. 5. - Operacija Strela, Bitka na Paštriku: OVK sa saveznicima započinje neuspešni napad.
* 26. 5. - Napadom indijskog ratnog zrakoplovstva na položaje pakistanske vojske eskalira Kargilski rat - pakistanska infiltracija u Kašmir je uglavnom potisnuta do jula.
* 26. 5. - Prvi sastanak Nacionalne skupštine za Vels.
* 26. 5. - Manchester United u posljednjim minutama postiže dva gola i pobjeđuje Bayern, osvojivši Ligu prvaka.
* 27. 5. - Haški tribunal podigao optužnicu protiv tadašnjeg predsednika Jugoslavije Slobodana Miloševića, predsednika Srbije Milana Milutinovića, potpredsednika savezne Vlade Nikole Šainovića, načelnika Generalštaba VJ Dragoljuba Ojdanića, i ministra unutrašnjih poslova Srbije Vlajka Stojiljkovića. Svima stavljeni na teret zločini na Kosovu.
* 29. 5. - Dolaskom Oleseguna Obasanjoa na mjesto predsjednika u Nigeriji prestala vojna diktatura i uspostavljena Četvrta republika.
* 29. 5. - Pjesma Eurovizije u Jeruzalemu: Charlotte Nilsson iz Švedske prva, Doris Dragović iz Hrvatske 4. ("Marija Magdalena"), Dino i Béatrice iz BiH 7. ("Putnici").
* 29. 5. - STS-96: spejs-šatl se prvi put dokovao sa Međunarodnom svemirskom stanicom; 
* 30. 5. - Raketiran most u Varvarinu, poginulo 10 civila.
* 31. 5. - U Surdulici pogođena Specijalna bolnica za plućne bolesti i Dom staraca, poginulo 20 civila, gađani i elektroenergetski objekti.
* maj - Protesti u Čačku protiv zloupotrebe civila i civilnih objekata u ratne svrhe (Građanski parlament), gradonačelnik Velimir Ilić se skriva od policije. Tokom bombardovanja je u još nekoliko gradova bilo protesta zbog "selektivne mobilizacije" i rata.

### Jun/Juni/Lipanj
* 1. 6. - S radom počeo Napster, servis za downloadiranje muzičkih datoteka na Internetu (na vrhuncu 2001, ali je ubrzo zatvoren zbog tužbi).
* 2. 6. - Butanski kralj nakon višedecenijskog protivljenja dozvoljava da se u njegovoj kraljevini počne emitirati televizijski program.
* 3. 6. - Slobodan Milošević i Skupština Srbije prihvatili mirovni predlog koji su juče doneli Černomirdin i Ahtisari. Radikali najavljuju ostavke u vladi.
* 3. 6. - Stipe Šuvar napadnut u Zagrebu.
* 7. 6. - Pregovori o povlačenju VJ se otegli, jak napad na rafinerije u Novom Sadu i Pančevu.
* 7. 6. - Prvi slobodni izbori u Indoneziji od 1955, 34% glasova za partiju Megawati Sukarnoputri (ona će u oktobru biti izabrana za potpredsednicu zemlje).
* 8. 6. - U Zagrebu uhićen Miroslav Šeparović, bivši ministar pravosuđa i ravnatelj Hrvatske izvještajne službe (HIS).
* 8. 6. - Red Hot Chili Peppers objavili album *Californication*.
* 9. 6. - SR Jugoslavija i NATO potpisuju Kumanovski sporazum.
* 10. 6. - Završetak NATO akcije u SRJ. Jedinice VJ počinju povlačenje. Savet Bezbednosti UN usvojio rezoluciju 1244: osnovan je UNMIK, prelazna administracija, određena demilitarizacija OVK. Potvrđen je integritet SRJ ali i predviđen proces za određivanje budućeg statusa Kosova, s obzirom na Sporazum iz Rambujea.
* 10. 6. - U Kelnu konstituisan Pakt stabilnosti za jugoistočnu Evropu, deo plana EU za stabilizovanje tog dela Evrope (pregovori o Sporazumu o stabilizaciji i pridruživanju sa Makedonijom i Hrvatskom počinju sledeće godine).
* 10 - 13. 6. - Izbori za Evropski parlament: desna Evropska narodna partija prvi put ima relativnu većinu.
* 11. 6. - Ruski bataljon iz BiH iznenada prelazi preko Srbije i uveče stiže na Kosmet, sutradan zauzimaju aerodrom Slatina kod Prištine.

* 12. 6. - KFOR ulazi na Kosovo (tamošnji nezvanični Dan oslobođenja). Anarhično stanje, ugroženi Srbi i ostali ne-Albanci, do novembra registrovano 247.391 izbeglica u Srbiji. Sérgio Vieira de Mello privremeni administrator UN.
* 12. 6. - Guverner Teksasa George W. Bush službeno objavljuje kandidaturu za predsjednika SAD.
* 14. 6. - Milošević pored srušenog mosta kod Beške svečano otvorio radove na obnovi SRJ.
* 14. 6. - Thabo Mbeki je predsjednik Južne Afrike nakon Nelsona Mandele (do 2008).
* 15. 6. - Rotacija u Predsjedništvu BiH: Ante Jelavić nakon Živka Radišića.
* 18. 6. - *[[Carnival Against Capital]]* ili *J18*: protesti u više desetina gradova širom sveta u vreme samita G8 u Kelnu.
* 19. 6. - Usvojena je Bolonjska deklaracija, vodeći dokument Bolonjskog procesa za uporedivost standarda i kvalitet visokoškolskih kvalifikacija - Evropski prostor visokog obrazovanja je pokrenut 2010.
* 20. 6. - Srpske snage završile povlačenje s Kosova 12 sati pre roka, gen. Mike Jackson i Hašim Tači potpisali sporazum o demilitarizaciji OVK.
* 22. 6. - Susret Milo Đukanović - Bil Klinton na Brdu kod Kranja.
* 25. 6. - Masovne pljačke srpskih radnji u Prištini (takođe i ostale imovine u više gradova ovih dana), u SRJ ukinuto ratno stanje.
* 25. 6. - Visoki predstavnik donio Zakon o himni BiH.
* 26. 6. - Human Rights Watch optužuje OVK za sistematska zlodela prema Srbima na Kosovu, s ciljem njihovog proterivanja.
* 27. 6. - Tony Hawk izvodi spin 900, tj. 2 i po okreta skejtbordom na X Games u San Franciscu.
* 29. 6. - U Čačku prvi miting Saveza za promene od bombardovanja (DS, Socijaldemokratija, DHSS, GSS, Nova Srbija) .

### Jul/Juli/Srpanj

* 1. 7. - Europol potpuno operativan.
* 2. 7. - Hrvatska podnijela tužbu za genocid protiv SRJ pred Međunarodnim sudom pravde (Srbija podnosi kontratužbu 2010).
* 2. 7. - Albanci u Prištini slave godišnjicu Kačaničkog ustava iz 1990, sledeće noći srušeni spomenici Vuku i Njegošu.
* 2. 7. - Renault kupuje 51% Dacije.
* 4. 7. - Tragači za blagom u Nemačkoj otkrili Nebeski disk Nebra - najstariji poznati prikaz kosmosa, iz oko 1600-e pne. (u rukama nauke od 2002).
* 5. 7. - Počinju protesti u Leskovcu, na inicijativu TV tehničara Ivana Novkovića (ubrzo uhapšen).
* 5. 7. - Barry Winchell, američki vojnik nasmrt pretučen u bazi Fort Campbell u incidentu koji će pokrenuti pitanje homofobije u američkim oružanim snagama.
* 6. 7. - Radoslav Brđanin uhapšen od SFOR-a po tajnoj optužnici ICTY (u zatvoru do pred smrt 2022).
* 7. 7. - Potpisan je Sporazum iz Loméa za okončanje Građanskog rata u Sijera Leoneu, što se zapravo dešava tek za dve i po godine.
* jul - Ubistvo braće Bitići u Petrovom Selu kod Kladova, otkriveni dve godine kasnije u masovnoj grobnici.
* 11. 7. - Kargilski rat: Indijske snage prezimaju nadzor nad Kargilom.
* 12. 7. - Demonstracije u Valjevu na poziv umetnika Bogoljuba Arsenijevića Makija (uhapšen i pretučen u avgustu, osuđen na 3 godine 15. 11.).
* 14. 7. - U Prištinu stigao Bernard Kouchner, prvi šef civilne misije UN (UNMIK).
* 14. 7. - Posle 17 godina od kraja rata između Argentine i Velike Britanije za Foklandska ostrva, obnovljeni letovi između Argentine i tih ostrva u južnom Atlantiku.
* 16. 7. - U nesreći malog aviona kod Martha's Vineyarda ginu John F. Kennedy Jr., supruga Carolyn Bessete Kennedy i svastika Lauren Bessette.
* 20. 7. - Vlasti NR Kine proglašavaju zabranu djelovanja pokreta Falun Gong.
* 22 - 25. 7. - Woodstock '99 održan kod Rome, New York: loši uslovi, loše ponašanje.
* 23. 7. - U selu Starom Grackom kod Lipljana ubijeno 14 srpskih žetelaca.
* 23. 7. - Lansiran Chandra, NASA-in satelit za promatranje svemira u röntgenskom dijelu spektra.
* 23. 7. - Mohamed VI preuzima marokansko prijestolje nakon smrti svog oca kralja Hasana II.
* 29 - 30. 7. - Samit Pakta za stabilnost Jugoistočne Evrope u Sarajevu.
* 30. 7. - Potpisan sporazum Izetbegović-Tuđman o razgraničenju BiH i Hrvatske - vrh poluotoka Klek te Veliki i Mali škoj pripadaju BiH, takođe granica bi išla Unčicom umesto Unom između dve Kostajnice (nije ratificiran u Hrvatskoj).

### Avgust/August/Kolovoz

* 1. 8. - Crnogorski predsednik Đukanović u poseti Moskvi.
*   1. 8. - Otvorena zgrada Petronas Towers u Kuala Lumpuru, najviša na svetu 1998-2004. 
* 6. 8. - Prvih 200 od 3.100 međunarodnih policajaca počinje da patrolira u Prištini.
* 6. 8. - Poslije osam godina otvoren granični prijelaz Ivanica između Dubrovnika i Trebinja (kasnije tijekom mjeseca prosvjedi veterana).
* 7. 8. - Francuski vojnici iz sastava KFOR-a sprečili albanske demonstrante da preko mosta na Ibru uđu u severnu Mitrovicu (sukobi i sledećih dana).
* 7. 8. - U Brčkom održan *Rok maraton '99* na kojem su se prvi put od raspada bivše SFRJ i time uzrokovanog rata, okupile rok grupe iz bivših jugoslovenskih republika. Koncert je najavljen kao skup *visokog rizika*, ali incidenata nije bilo.
* 7. 8. - Čečenski islamistički gerilci na čelu sa Šamilom Basajevem napadaju rusku republiku Dagestan, što izaziva kratkotrajni Rat u Dagestanu.
* 9. 8. - Boris Jeljcin smjenjuje Sergeja Stepašina s mjesta premijera Rusije i na to mjesto imenuje direktora FSB Vladimira Putina.
* 9. 8. - Vinko Martinović Štela u ICTY (predala ga Hrvatska).
* 10. 8. - Atlantique incident u kome indijske snage obaraju pakistanski mornarički avion sa 16 putnika i članova posade.

* 11. 8. - Totalno pomračenje Sunca u Evropi i Aziji. U Srbiji mediji savetuju građane da spuste roletne i navuku zavese - ulice puste.
* 11. 8. - Rezolucija 1259: Švajcarska tužiteljka Carla Del Ponte imenovana za novog tužioca u ICTY (od 15. 9., ostaje do kraja 2007).
* 12. 8. - Rekonstruisana vlada SRJ, ulaze i radikali (Tomislav Nikolić potpredsednik), ministar telekomunikacija je Ivan Marković (JUL).
* 15. 8. - U Berku kod Vukovara Srbin Đuro Mutić ubijen od grupe Hrvata.
* 16. 8. - Wolfgang Petritsch preuzima položaj Visokog predstavnika u BiH.
* 16. 8. - Najmanje 104 Roma iz Srbije se udavilo u Jadranu, u pokušaju prelaska u Italiju.
* 17. 8. - Izmitski zemljotres 1999.: više od 17,000 poginulih i 44,000 ozlijeđenih u potresu magnitude 7.4 koji je pogodio Istanbul i sjeverozapadnu Tursku.
* 18. 8. - Fudbalska utakmica Jugoslavija - Hrvatska 0:0; tokom drugog poluvremena nestajalo struje i bačen suzavac (ali utakmica nastavljena).
* 19. 8. - Srpski opozicioni Savez za promene na mitingu 70.000 ljudi poziva Miloševića na odlazak. Raskol između Vuka Draškovića i Zorana Đinđića.
* 20. 8. - U Subotici formiran Nacionalni savet vojvođanskih Mađara, na čelu József Kasza.
* 24. 8. - SPC objavila da je na Kosmetu od juna razoreno i opljačkano najmanje 50 pravoslavnih hramova, uključujući i neke iz 14. veka.
* 25. 8. - U Beču uhapšen general VRS Momir Talić, po optužbi za ratne zločine (u pritvoru do 2002, umro 2003).
* 27. 8. - U Sofiji je srušen Mauzolej Georgija Dimitrova (telo je premešteno još 1990).
* 30. 8. - Referendum na Istočnom Timoru: specijalna autonomija u okviru Indonezije je odbačena sa 78,5 prema 21,5%, što se smatra glasom za nezavisnost - odmah dolazi do sukoba koji će odneti 1.400 života.
* 31. 8. - U zaseoku Zlaš kod Prištine nađena masovna grobnica s telima 42 srpska civila.

### Septembar/Rujan
* 3. 9. - UNMIK otvorio carinski punkt na graničnom prelazu Đeneral Janković (Kosovo-Makedonija), ignorišući zakone SRJ.
* 4. 9. - EU ukinula embargo na naftu i letove do Crne Gore i Kosova.
* 7. 9. - Atenu pogađa potres u kome ginu 143 osobe.
* 8. 9. - Ispaljeno šest minobacačkih granata na muslimanske izbeglice u Kuli Fazlagića.
* 9. 9. - Bomba postavljena u stambenu zgradu u moskovskom naselju Pečatniki ubija 94 osobe, što je prvi od bombaških napada na stanove.
* 9. 9. - Najžešći okršaji u Kos. Mitrovici od dolaska KFOR-a - u tri albanska pokušaja da se probije blokada na mostu preko Ibra ranjene najmanje 33 osobe: lokalni Srbi, devet francuskih žandarma i šest vojnika.
* 10. 9. - Novi neredi u Mitrovici, povređeno 28 albanskih napadača i po četvorica Srba i francuskih vojnika.
* 12. 9. - Indonezijski predsjednik B.J. Habibie pristaje na zahtjev zapadnih država da u Istočni Timor dođu mirovne snage.
* 13. 9. - Drugi po redu bombaški napad na stambenu zgradu u Moskvi ubija 118 ljudi.
* 14. 9. - Kiribati, Nauru i Tonga postaju članice UN.
* 14. 9. - Dagestanski rat se završava, svi napadači su izbačeni iz republike. Rusko bombardiranje Čečenije se nastavlja, aerodrom kod Groznog je raketiran 23-eg.
* 16. 9. - Romano Prodi je novi predsjednik Evropske komisije (do 2004). Prodijeva komisija ima veće ovlasti, na osnovu Amsterdamskog ugovora. 
* 20. 9. - Zvanično razoružana Oslobodilačka vojska Kosova, transformiše se u Kosovski zaštitni korpus.
* 21. 9. - Potres 921 u Tajvanu ubija preko 2400 ljudi.
* 22. 9. - Predstavnici Srba u Prelaznom savetu Kosova, vladika Artemije i Momčilo Trajković, podneli ostavke zbog formiranja KZK.
* 22. 9. - U Prištini ubijen fotoreporter Momir Stokuća.
* 22. 9. - Počinju protesti Saveza za promene, traju do 18. 12.; na početku prisustvuje 40 do 50 hiljada ljudi, zatim opadanje.
* 23. 9. - Vlada SRJ protestuje Savetu bezbednosti zbog preobražaja OVK u Kosovski zaštitni korpus.
* 26. 9. - Alija Izetbegović nakon Turske, Saudi Arabije i Kuvajta stigao u posetu Iranu.
* 29 - 30. 9. - Policija primenila silu protiv više desetina hiljada demonstranata u Beogradu koji su pokušali šetnju do Miloševićeve rezidencije.

### Oktobar/Listopad

* 1. 10. - Premijer Vladimir Putin objavljuje kako ruske trupe ulaze u sjevernu Čečeniju kako bi napravile *sanitarni kordon* protiv terorista, čime eskalira Drugi čečenski rat.
* 3. 10. - Atentat na Ibarskoj magistrali, napad na Vuka Draškovića, poginula četvorica njegovih saradnika (Veselin Bošković, Zvonko Osmajlić, Vučko Rakočević i Dragan Vušurević).
* 3. 10. - Izbori u Austriji: Klimini socijaldemokrati zadržavaju prvo mesto, ali Haiderova Slobodarska stranka je druga sa blizu 22% glasova - najbolji rezultat krajnje desnice u Evropi od rata.
* 4. 10. - Dinko Šakić osuđen u Zagrebu na 20 godina za ratne zločine (umro 2008).
* 7. 10. - ruska vojska vrši napad na Elistanži kasetnim bombama.
* 9. 10. - Kvalifikacije za Evropsko prvenstvo u fudbalu: Hrvatska - Jugoslavija 2:2 – Jugoslavija odlazi na prvenstvo, utakmica upamćena po kontaktu Zorana Bate Mirkovića i Roberta Jarnog.
* ca. 9. 10. - Deutsche Telekom kupio 35% udela u Hrvatskim telekomunikacijama za 850 mil. dolara.
* 11. 10. - U Prištini ubijen pripadnik UNMIK-a Valentin Krumov, Amerikanac bugarskog porekla; pretpostavlja se da su ubice pomislili da je Srbin.
* 12. 10. - Pokušaj pakistanskog premijera Nawaza Sharifa da s čela pakistanske vojske smijeni generala Perveza Musharaffa rezultira državnim udarom prilikom koga je Sharif svrgnut s vlasti koju preuzima Musharaff (do 2008).
* 12. 10. - Prema UN-u, u Sarajevu je rođen 6-milijarditi stanovnik Zemlje (Adnan Nević); 5-milijarditi je bio Matej Gaspar u Zagrebu 1987. (u vreme Univerzijade).
* 12. 10. - Klaus Reinhardt novi komandant KFOR-a.
* 15. 10. - Albanci ponovo pokušavaju da pređu u severnu Mitrovicu; UN policija izdaje nove registarske tablice na Kosovu.
* 16. 10. - Označen proboj tunela Sveti Rok (zapadna cijev u prometu od 2003, istočna od 2009).
* 19. 10. - Goran Jelisić osuđen na 40 godina pred ICTY.
* 21. 10. - težak ruski ratni zločin: balističkim projektilima napadnuta krcata tržnica u Groznom
* 22. 10. - Željko Kopanja, gl. i odg. urednik banjalučkih "Nezavisnih novina", izgubio obe noge u podmetnutoj eksploziji.
* 27. 10. - Naoružani napadači upadaju u zgradu armenskog parlamenta za vrijeme sjednice i pred TV-kamerama ubijaju premijera Vazgena Sargisjana, predsjednika parlamenta Karena Demirčjana i još 6 poslanika.
* 28. 10. - Grupa od 155 Srba evakuisana iz Orahovca u Crnu Goru; jedna manja grupa se odvojila, napadnuta je u Peći.
* 29. 10. - Ciklon pogodio indijsku državu Orissa, zvanično oko 9.800 mrtvih.
* 30. 10. - Na utakmici Partizan - Crvena Zvezda od ispaljene baklje poginuo jedan Zvezdin navijač.
* 31. 10. - Nebojša Saveljić, član Monteniggersa, poginuo u saobraćajnoj nesreći (poginulo još dvoje i dvoje teško povređeno).
* 31. 10. - Momčilo Trajković, odnedavno predsednik Izvršnog odbora Srpskog nacionalnog veća Kosova, ranjen u nogu na vratima svog stana.
* 31. 10. - EgyptAir Flight 990 pao u Atlantik uz 217 izgubljenih života - američki NTSB smatra da je pilot namerno obrušio avion.

### Novembar/Studeni
* 1. 11. - Hrvatski predsednik Tuđman prebačen u bolnicu.
* 3. 11. - Nemačka marka postala legalno sredstvo plaćanja u Crnoj Gori pored dinara. NBJ nakon ovoga zaustavlja plaćanja između pravnih lica, iz CG prema Srbiji, radi "sprečavanja neosnovane emisije novca".
* 3. 11. - Rania, kraljica Jordana, posjetila sarajevsko naselje Grbavica, gdje je položila kamen temeljac za izgradnju Jordanskog islamskog centra (Jordanska džamija, otvorena 2002).
* 4. 11. - Ubojstvo Matthewa Sheparda: jedan od ubojica je osuđen na dvije doživotne kazne bez pomilovanja (drugi je dobio dvije doživotne prošlog aprila, nakon nagodbe). Slučaj je dobio veliku medijsku pažnju, utjecao je na zakone i LGBTQ aktivizam.
* 5. 11. - U Nemačkoj izbija afera sa donacijama, sada opozicionoj, partiji CDU, ili "Afera crnog novca", Helmut Kohl i Wolfgang Schäuble gube uticaj zbog ovoga, što otvara put generalnoj sekretarki CDU Angeli Merkel.
* 6. 11. - Referendum o republici u Australiji: 55% je protiv.
* 9. 11. - Policija rasturila studentski protest u Beogradu.
* 11. 11. - Zakon o Domu lordova: u britanskom gornjem domu mogu ostati samo 92 nasledna pera, članstvo je smanjeno sa 1.330 na 669.
* 12. 11. - Avion Svetskog programa za hranu se srušio severoistočno od Kos. Mitrovice, poginulo svih 24-oro.
* 12. 11. - Potres magnitude 7.2 pogađa grad Düzce i sjeverozapadnu Tursku - 845 poginulih i 4.948 ozlijeđenih.
* 12. 11. - U SAD stupio na snagu Gramm–Leach–Blileyev akt kojim je opozvan Glass–Steagallov zakon iz 1933. - dozvoljena kombinacija komercijalnih i investicionih banaka te osiguravajućih društava.
* 14. 11. - Boris Trajkovski izabran za predsednika Makedonije (do 2004), opozicioni socijaldemokrati smatraju izbore nelegitimnim zbog nepravilnosti u zapadnoj Makedoniji.
* 14. 11. - Stupaju na snagu sankcije UN talibanskom Afganistanu, prema prošlomesečnoj rezoluciji 1267, zbog neizručenja Bin Ladena i postojanja terorističkih kampova.
* 15. 11. - Njujorška deklaracija Predsjedništva BiH: između ostalog predviđa se uspostava državne granične službe, zajedničkih jedinica za mirovne operacije i jedinstveni pasoši (skupština RS ovo osporava u decembru).
* 15. 11. - Clintonova administracija i Kina postigli sporazum o priključenju Svjetskog trgovinskoj organizaciji (ostvareno u decembru 2001).
* 16. 11. - Havarijska isključenja struje u Srbiji.
* 20. 11. - Kina lansirala prvu svemirsku letjelicu Shenzhou.
* 21. 11. - Dvojica srpskih policajaca poginula kada im je vozilo naletelo na minu između Kuršumlije i kosovske granične linije, nakon okršaja sa ubačenom albanskom grupom.
* 22. 11. - Albanci u Orahovcu uklonili posle tri meseca barikade s puteva, postavljene zbog stacioniranja ruskih vojnika.
* 23. 11. - Bill Clinton u poseti Kosovu.
* 24. 11. - Na granici zadržan mazut koji je u sklopu evropskog programa "Energija za demokratiju" bio upućen u Niš i Pirot iz Makedonije (propušten 7. 12.).
* 25. 11. - Afera "Pauk": savezni ministar za informisanje Goran Matić saopštio da su uhapšeni članovi "špijunsko-terorističke grupe", pripadnici "francuske obaveštajne službe", koji su "planirali atentat" na Slobodana Miloševića.

* 30. 11. - 3. 12. - Treća Ministarska konferencija Svetske trgovinske organizacije u Seattleu, poremećena velikim protestima antiglobalista (*Battle in Seattle*).

### Decembar/Prosinac

* 1. 12. - Šest oporbenih stranaka u Hrvatskoj dogovorilo koaliciju za izbore 3. siječnja.
*   1. 12. - Otvoren luksuzni hotel Burj Al Arab u Dubaiju sa 56 spratova, arhitekturne visine 321 metar.
*   1. 12. - Ruski vojnici ulaze u Alkan-Jurt i narednih dana započinju masakr nad čečenskim civilima.
* 3. 12. - Nakon 81 dana i prijeđenih 5,486 kilometara Tori Murden je postala prva žena koja je sama preplovila Atlantski ocean u čamcu na vesla.
* 5. 12. ? - Sedmi u nizu koncert grupe "Hari Mata Hari" u beogradskom Sava centru.
* 8. 12. - Vojska Jugoslavije zaposela aerodrom Golubovci kod Podgorice u očekivanju da vlasništvo nad njim proglasi vlada Crne Gore.
* 10. 12. - Umro prvi predsjednik Republike Hrvatske dr. Franjo Tuđman (pogreb 13. 12., bez i jednog zapadnog šefa države).
* 12. 12. - Tanker Erika potonuo pored Bretanje sa 31.000 tona teškog loživog ulja.
* 14 - 16. 12. - Vargaška tragedija: 911&nbsp;mm kiše, nakon 200&nbsp;mm početkom meseca, izaziva velike poplave na severu Venecuele, sa 10 - 30.000 mrtvih.
* 17. 12. - U Sarajevu je 90&nbsp;cm snijega, rekord za decembar.
* 19. 12. - Izbori za rusku Državnu Dumu: KPRF 113 mandata (-44), nova, pro-Jeljcinova, partija Jedinstvo 73, novi blok Otadžbina - Sva Rusija 68 itd.
* 20. 12. - SFOR uhapsio generala Stanislava Galića.
* 20. 12. - Nakon potvrde na referendumu, Venecuela ima novi "bolivarski ustav".
* 20. 12. - Viši sud u Vermontu donosi presudu, koja ujedno znači da homoseksualni parovi imaju ista prava kao i heteroseksualni vjenčani parovi
* 20. 12.  prelazi iz portugalske pod suverenost NR Kine.
* 20. i 21. 12. - Skupština Srbije smenila sudije Vrhovnog odn. Ustavnog suda Zorana Ivoševića i Slobodana Vučetića zbog članstva u opoziciji.
* 22. 12. - Požar u Pinkovom studiju u prostorijama Narodnog univerziteta "Braća Stamenković" u Beogradu.

* 24. 12. - "Mali princ", delo Antoana de Sent Egziperija proglašeno za knjigu veka u Francuskoj.
* 25. 12. - Započinje druga bitka za Grozni
* 25 - 27. 12. - Ciklon Lothar prešao od Francuske do Nemačke, stradalo je 110 ljudi. Sledi mu ciklon Martin sa 30 žrtava (ranije tokom meseca Anatol je odneo 20 života na severu Nemačke i jugu Skandinavije).
* 26. 12. - Crnogorski ministar inostranih poslova Branko Perović podnio ostavku jer je ranije tokom mjeseca pred napuljskim sudom optužen za šverc cigareta.
* 31. 12. - Boris Jeljcin iznenada daje ostavku i postavlja premijera Vladimira Putina za v.d. predsednika.
* 31. 12. - SAD predaju Panami upravu nad Panamskim kanalom.
* 31. 12. - Svet iščekuje *[[problem 2000. godine|Milenijumsku bubu]]*.
* 31. 12. - Doris Dragović nastupala u Igalu zbog čega je kritizirana u Hrvatskoj.

### Kroz godinu

## Rođenja

* 25. 2. - Gianluigi Donnarumma, talijanski vratar 
* 28. 2. - Luka Dončić, slovenski košarkaš 
* 9. 4. - Lil Nas X, reper, kantautor 
* 4. 5. - Tijana Jurić, žrtva zločina († 2014)
* 8. 5. - Džanan Musa, bh. košarkaš
* 11. 5. - Sabrina Carpenter, pjevačica, glumica 
* 31. 8. - Miomir Kecmanović, teniser
* 13. 11. - Lando Norris, vozač F1

## Smrti

### Januar/Siječanj
* 15. 1. - Nikola Kostelac, animator (* 1920)
* 25. 1. - Robert Shaw, američki dirigent (* 1916.)
* 28. 1. - Josip Antolović, general-pukovnik JNA, narodni heroj (* 1916)
* 31. 1. - Nijaz Batlak, general HV (* 1929)

### Februar/Veljača
* 7. 2. - Husein I od Jordana, kralj (* 1935.)
* 7. 2. - Stojan Grujičić Jaruga, narodni heroj (* 1919)
* 10. 2. - Peko Dapčević, učesnik Španskog rata i NOB, general-pukovnik JNA, narodni heroj i nosilac Ordena slobode (* 1913)
* 14. 2. - John Ehrlichman, ličnost iz afere *Watergate* (* 1925)
* 15. 2. - Dušan Slavković, novinar i urednik Radio Beograda (* 1924)
* 17. 2. - Vladimir Bunjac, književnik, novinar i urednik Radio Beograda (* 1928)
* 25. 2. - Glenn T. Seaborg, američki kemičar i nobelovac (* 1912.)
* 28. 2. - Momčilo Baljak, novinar i urednik Radio Beograda (* 1941)

### Mart/Ožujak
* 2. 3. - Dusty Springfield, pevačica (* 1939)
* 3. 3. - Mijalko Todorović, društveno-politički radnik i narodni heroj (* 1913)
* 4. 3. - Mladen Šerment, glumac (* 1920)
* 7. 3. - Stanley Kubrick, filmski režiser i producent (* 1928.)
* 8. 3. - Joe DiMaggio, igrač bejzbola (* 1914)
* 11. 3. - Milorad Vlahović (ubijen), pomoćnik načelnika kriminalističke službe (UZSK) SUP-a Beograd
* 12. 3. - Jehudi Menjuhin, violinista (* 1916)
* 13. 3. - Lee Falk, kreator stripova (* 1911)
* 19. 3. - Vicko Antić, učesnik Španskog rata i NOB, general-pukovnik JNA, narodni heroj (* 1912)
* 24. 3. - Ljubiša Bačić, glumac (* 1922)
* 25. 3. - Života Đurić, pilot RV VJ (* 1963)
* 26. 3. - Zoran Radosavljević, pilot RV VJ (* 1965)
* 31. 3. - Jurij Knorozov, lingvista, epigraf (* 1922)

### April/Travanj
* 4. 4. - Vane Ivanović, jugoslovenski atleta, brodovlasnik, politički aktivista, pisac (* 1913)
* 4. 4. - Dejan Mančić, pesnik, slikar, vojnik VJ (* 1975)
* 5. 4. - Ivan Hetrich, filmski, kazališni, TV redatelj (* 1921)
* 11. 4. - Slavko Ćuruvija (ubijen), novinar (* 1949)
* 13. 4. - Willi Stoph, bivši predsednik i premijer Istočne Nemačke (* 1914)
* 26. 4. - Jill Dando, TV novinarka (* 1961)
* 28. 4. - Ilija Topaloski, jugoslovenski diplomata (* 1922)

### Maj/Svibanj
* 2. 5. - Oliver Reed, engleski glumac (* 1938)
* 2. 5. - Vuka Dunđerović, glumica (* 1925)
* 3. 5. - Tahir Kulenović, flautista (* 1936)
* 4. 5. - Milenko Pavlović, pilot RV VJ (* 1959)
* 6. 5. - Goran Raičević, atletičar-dugoprugaš, vojnik VJ (* 1963)
* 6. 5. - Fehmi Agani, novinar, političar (* 1932)
* 8. 5. - Dirk Bogarde, engleski glumac (* 1921)
* 12. 5. - Dragutin M. Đorđević, prota, etnograf, akademik (* 1907)
* 17. 5. - Božidar Finka, hrvatski jezikoslovac (* 1925.)
* 26. 5. - Eduard Sađil, saksofonista, član Džez-orkestra RT Beograd (* 1928)
* 31. 5. - Radomir Lukić, srpski pravnik (* 1914.)
* 31. 5. - Davor Dujmović, glumac (* 1969)

### Jun/Juni/Lipanj
* 1. 6. - Ljubiša Veličković, pomoćnik načelnika Štaba Vrhovne komande RV i PVO VJ (* 1946)
* 2. 6. - Blagoje Jovović, četnički borac, atentator na Pavelića (* 1922)
* 6. 6. - Dragoljub Kažić, slikar, fotograf (* 1922)
* 11. 6. - DeForest Kelley, glumac (* 1920)
* 12. 6. - Đuro Sanader, dizajner scenskog zvuka (* 1948)
* 19. 6. - Henri d'Orléans, francuski pretendent "Henri VI" (* 1908)
* 23. 6. - Buster Merryfield, glumac (* 1920)
* 27. 6. - Jorgos Papadopulos, bivši vojni vladar Grčke (* 1919)
* 29. 6. - Petar Mandić, prof. Univerziteta u Sarajevu, akademik RS (*1928)
* 30. 6. - Dušan Gavela, slikar (* 1939)

### Jul/Juli/Srpanj
* 2. 7. - Mario Puzo, italoamerički pisac i autor "Kuma" (* 1920)
* 3. 7. - Ibrahim Dedić, hrvatski bankar (ubijen), (* 1947)
* 6. 7. - Joaquín Rodrigo, španski kompozitor (* 1901)
* 8. 7. - Dragan Simić, načelnik Odeljenja unutrašnjih poslova bg. opštine Savski venac (ubijen)
* 16. 7. - John F. Kennedy, Jr., sin pokojnog predsednika (* 1960)
* 23. 7. - Hasan II, kralj Maroka (* 1929)
* 28. 7. - Stjepan Tomičić, hrvatski novinar (* 1919.)

### Avgust/August/Kolovoz
* 12. 8. - Ante Mladineo, redatelj i scenarist

### Septembar/Rujan
* 5. 9. - Allen Funt, TV ličnost (* 1914)
* 11. 9. - Momčilo Đujić, sveštenik, četnički vojvoda, predsednik udruženja "Ravna gora" (* 1907.)
* 12. 9. - Predrag Milojević, novinar "Politike" (* 1901)
* 13. 9. - Vladimir Pogačić, filmski reditelj (* 1919)
* 19. 9. - Pavle Ivić, srpski lingvista (* 1924.)
* 20. 9. - Raisa Gorbačova, Mihailova supruga (* 1932)
* 22. 9. - George C. Scott, glumac (* 1927)

### Oktobar/Listopad
* 1. 10. - Miroslav Čangalović, operski pevač (* 1921)
* 3. 10. - Akio Morita, japanski biznismen, tvorac Sonija (* 1921.)
* 6. 10. - Amália Rodrigues, Fado pevačica (* 1920)
* 8. 10. - Vladislav Popović, arheolog i akademik (* 1930)
* 12. 10. - Wilt Chamberlain, američki košarkaš (* 1936.)
* 14. 10. - Julius Nyerere, prvi predsednik Tanzanije (* 1922)
* 23. 10. - Tomislav Pervan, novinar i šahista (* 1938)
* 26. 10. - Abraham Polonsky, scenarista, književnik (* 1910)
* 30. 10. - Matko Peić, povjesničar umjetnosti (* 1923)

### Novembar/Studeni
* 2. 11. - Mitar Subotić Suba ili *Rex Illusivii*, srpski muzičar (* 1961.)
* 2. 11. - Nadežda Nada Vitorović, srpska slikarka (* 1935)
* 4. 11. - Dragomir Đorđević, književnik (* 1953)
* 8. 11. - Leon Štukelj, gimnastičar, svetski i olimpijski šampion (* 1898)
* 13. 11. - Richard Felman, ratni pilot SAD, zastupnik ravogorskog pokreta (* 1921)
* 14. 11. - Vane Marinović, književnik (* 1926)
* 20. 11. - Amintore Fanfani, italijanski političar (* 1908)
* 21. 11. - Quentin Crisp, engleski pisac i glumac (* 1908.)
* 27. 11. - Zoran Šijan (ubijen), beogradski kriminalac

### Decembar/Prosinac
* 1. 12. - Fritz Fischer, istoričar (* 1908)
* 3. 12. - Scatman John, muzičar (* 1942)
* 3. 12. - Madeline Kahn, glumica (* 1942)
* 4. 12. - Slobodan Dimitrijević, glumac (* 1941)
* 6. 12. - Bogdan Šekler, srpski novinar, književnik i lekar (* 1936)
* 10. 12. - Franjo Tuđman, prvi predsjednik Hrvatske (* 1922)
* 11. 12. - Boris Nilević, historičar (* 1947)
* 12. 12. - Joseph Heller, književnik (* 1923)
* 13. 12. - Stane Dolanc, političar Slovenije i SFRJ (* 1925)
* 16. 12. - Rudolf Sremec, redatelj i scenarist (* 1909)
* decembar - Geza Tikvicki, učesnik NOB, društveno-politički radnik (* 1917)
* 18. 12. - Robert Bresson, francuski reditelj. (* 1901)
* 18. 12. - Srđan Španović, hrvatski novinar, publicist (* 1960)
* 19. 12. - Desmond Llewelyn, glumac (* 1914)
* 24. 12. - Maurice Couve de Murville, francuski političar, diplomata (* 1907)
* 29. 12. - Dejan Nebrigić, srpski pisac i LGBT aktivista (* 1970)

### Kroz godinu
* Boris Puhlovski, inženjer strojarstva, pisac (* 1921)
* Husein Tahmiščić, književnik (* 1931)
* Tony Studeny, rock pjevač (* 194?)
* Vladimir Srebrov, književnik, političar (* 1954)

## Dani sećanja
*

## Nobelove nagrade
* '''Fizika''': Gerardus 't Hooft i Martinus J. G. Veltman (rasvetljavanje kvantne strukture elektroslabih interakcija u fizici)
* '''Kemija''': Ahmed H. Zewail (proučavanje prelaznih stanja hemijskih reakcija upotrebom femtosekundne spektroskopije)
* '''Fiziologija i medicina''': Günter Blobel (otkriće da proteini imaju sopstvene signale koji upravljaju njihovim transportom i lokalizacijom u ćeliji)
* '''Književnost''': Günter Grass (čije vragolaste crne basne predstavljaju zaboravljeno lice istorije)
* '''Mir''': Lekari bez granica (priznanje pionirskog humanitarnog rada ove organizacije na nekoliko kontinenata)
* '''Ekonomija''': Robert Mundell (za analizu monetarne i fiskalne politike pod različitim kursnim režimima i analizu optimalnih valutnih područja)

## U fikciji

* 13.9. - Kataklizmička termonuklearna eksplozija izbacuje Mjesec, a zajedno s njim i Mjesečevu bazu Alfa iz orbite u duboki svemir, čime započinje radnja TV-serije *[[Svemir 1999]]*.

## Reference

## Vanjske veze
* Interaktivna mapa Kosova (ICTY) 
* Key events since Dayton (OHR) 
*  *Yugoslavia Events Chronology (University of Texas at Arlington)*: Jan - April '99 , May - Aug. '99  & Sept - Dec. 1999  (pokriva ex-Yu prostor).
* "Republika", arhiva časopisa (rubrika Kalendar ili Između dva broja)

----
*Vidi takođe*: Godišnji kalendar - Dnevni kalendar